כביש 98

כביש 98 הוא כביש האורך העיקרי ברמת הגולן בצפונה של ישראל ואורכו כ-99 ק"מ. צורתו של הכביש היא כשל קשת והוא מקביל לגבול עם סוריה ולקו התלים הישראלי. הכביש מוביל מצומת מעגן (כביש 92) בעמק הירדן, תחילה דרך עמק הירמוך, ולאחר מכן הוא מטפס בעליה תלולה אל רמת הגולן וחוצה אותה עד לסיומו בתחנת הרכבל התחתון בחרמון, מקום בו הוא נפגש עם כביש הר דב (כביש 999). הכביש הוא אחד מהמשופעים בישראל, והוא משנה את גובהו מ-200 מטרים מתחת לפני הים עד לכ-1,640 מטרים מעליו.

היסטוריה ותוואי הכביש
הכביש כיום מורכב משילוב של מספר דרכים ישנות. בחלקו הדרומי הכביש עוקב אחרי סעיף של דרך היסטורית (דרב אל חורנה) שקישרה בין אזור הגליל דרך צמח אל החורן ודמשק, דרך קונייטרה, ודרך הדואר הממלוכית שקישרה בין קהיר ודמשק. בחלקו הצפוני מתבסס הכביש על דרך קונייטרה - מסעדה - בניאס ועל התפצלות ממנה למג'דל שמס ואתר החרמון.

עד ראשית המאה ה-20, הדרך מעמק הירדן לדרום הגולן עלתה מאזור תל קציר אל יער מבוא חמה ועין עקוב, שם הוקם חאן בתקופה הממלוכית. רק לאחר סלילת רכבת העמק ומלחמת העולם הראשונה, החליפה הדרך מאל חמה אל מבוא חמה את קטע הדרך מתל קציר. עם סלילת רכבת העמק שקישרה בין אזור החורן ועמק הירדן, פחתה חשיבותה של הדרך. 

מאזור מבוא חמה המשיכה הדרך העתיקה בכיוון צפון-מזרח לעבר חספיה, שם התפצלה הדרך לסעיף המוביל מזרחה לחורן באזור תל סאקי, ולהמשכה עד לצומת רפיד בוטמיה, שם התחברה הדרך עם דרך קונייטרה - נווה, שהמשיכה דרך קונייטרה לדמשק. בסמוך לפיק עוברת הדרך על אוכף צר בין נחל מיצר ונחל עין גב, ובסמוך לאל-על עוברת הדרך במישור צר בין נחל אל על לבין הרוקאד.

גבול כיבוש הגולן במלחמת ששת הימים עבר ממזרח לדרך זו. בגלל סמיכות גבול ירדן וסוריה לחלקים בכביש זה, על רקע מלחמת ההתשה ופיתולי הדרך החריפים מעל חמת גדר, בשנת 1969 נפרצה דרך חדשה (כביש 789) שעקפה את החלק הדרומי של הדרך: כביש לאורך חופה המזרחי של הכנרת בין צומת מעגן, עין גב, נוקייב וכורסי, שעלה לרמה דרך נחל דליות ועבר דרך סקופיה (בני יהודה), והתחבר לכביש 98 בצומת אפיק. בסוף 1970 הוחלט לחדש את הקטע הדרומי של הכביש ממבוא חמה לחמת גדר.

במלחמת יום כיפור ניטשו קרבות עזים בסמוך לכביש, בין צומת אל על ועד מג'דל שמס. בעקבות הקרבות הקשים, קטע של עשרה קילומטרים מכביש 98 היה סגור באופן רשמי במשך 30 שנים לתנועת כלי רכב אזרחים בין צומת תל סאקי מצפון לרמת מגשימים ועד צומת אורחה שליד הר פרס. התנועה באזור זה עברה בנתיב עוקף דרך ציר המפלים וכביש 87. בסוף שנת 2007 נפתח קטע הכביש מחדש לאחר ששופץ בידי מועצה אזורית גולן.

במסגרת הסכם הפרדת הכוחות בין ישראל לסוריה לאחר מלחמת יום כיפור, עבר אזור צומת רפיד והעיר קונייטרה לשליטה סורית, והכביש המקורי נקטע בשני חלקים. בעקבות כך נסללו קטעי כביש עוקפים מאזור צומת אורחה וכביש הנפט ועד צפונית לתל פארס, וממערב לקונייטרה.

מסלול הכביש מדרום לצפון

קילומטריםשםמיקוםדרכים מצטלבות כביש 98 מדרום לצפון 0 צומת מעגן מעגן, תל קציר 25px כביש 92 1.5 צומת ללא שם שער הגולן כניסה לשער הגולן 2.5 גבעת גולני כניסה לגבעת גולני 6.5 צומת חמת גדר חמת גדר כביש 7599 15 צומת ללא שם מבוא חמה כניסה למבוא חמה 18 כפר חרוב כניסה לכפר חרוב 22 מיצר כניסה למיצר 23 צומת אפיק סמוך לאפיק 25px כביש 789 25 צומת ללא שם סמוך למנחת פיק כניסה לגשור ואזור תעשייה בני יהודה 27 אלי עד כניסה לאלי עד 29 אבני איתן כניסה לאבני איתן 32 נוב כניסה לנוב 33 צומת חיספין חיספין כניסה לחיספין 34 צומת מגשימים רמת מגשימים 25px כביש 808 38 צומת ללא שם תל סאקי כניסה לתל סאקי  45 צומת אורחה  גבעת אורחה כביש הנפט  55 צומת בשן גבעת פזרה 25px כביש 87 58 צומת ללא שם אלוני הבשן כניסה לאלוני הבשן 67 צומת זיוון עין זיוון 25px כביש 91, גישה למעבר קוניטרה 70 צומת ללא שם הר אביטל כניסה להר אביטל ולהר בנטל 72 הר בנטל כניסה  למפקדת הצבא הסורי 75 צומת בראון הר בראון 25px כביש 959 78 צומת אל רום אל רום כביש 9799, כניסה לאל רום ולהר חרמונית 81 בוקעתא בוקעתא בוקעתא 84.5 צומת יער אודם מסעדה 25px כביש 978, גישה ליער אודם 85 צומת מסעדה 25px כביש 99 88 צומת ללא שם סמוך להר רם כביש 9898, גישה לנמרוד 90 מג'דל שמס מג'דל שמס 25px כביש 989 99 הרכבל התחתון  הר חרמון 25px כביש 999

אתרים לאורך כביש 98
 הכנרת
 חמת גדר
 שמורת הטבע מצוקי און
 שמורת נחל מיצר
 נחל אל על ושמורת אל על
 שמורת אירוס הביצות
 אנדרטת גדוד 53 (סופה) בצומת אורחה
 שמורת אירוס חושניה
 אנדרטת גדוד 71
 שמורת רכס בשנית
 תצפית קוניטרה
 מפקדת הצבא הסורי בקוניטרה
 שמורת הר אביטל
 שמורת הר חרמונית
 עמק הבכא
 אנדרטת פלס"ר 7
 יער אודם
 בריכת רם
 נחל סער
 החרמון

קישורים חיצוניים


איתמר מור, אנדרטאות נשכחות ופינות זיכרון ברמת הגולן, שישי בגולן, 12 ביולי 2007

הערות שוליים

קטגוריה:רמת הגולן: תחבורה
קטגוריה:ישראל: כבישים
קטגוריה:שער הגולן
קטגוריה:כבישים בישראל הסמוכים לגבול